Naucratis

Naucratis (-is f.; Graece ) erat emporium Graecum in Aegypto antiqua, quae iacebat in regione triangula fluminis Nili 'delta' vocata ad ramum occidentalem Canopicum dictum. Naucratis septimo saeculo a.C.n., Psammeticho I rege, a Milesiis condita estSic Strabo. Archaeologi praesentiam Graecorum septimo saeculo confirmant. At Herodotus templa a variis civitatibus Graecis in urbe consecrata describit. . Sub regno Ptolemaeorum Naucratis libertate fruebatur.
 Historia 
Diu solus portus Aegyptiacus alienigenis apertus fuit ubi Graeci papyrum, linum, frumentum emebant vinum et oleum et vasa fictilia vendebant. Graeci primum ut mercennarii in Aegypto consederant ː nam tempore quo Psammetichus I tutelam Assyriorum reicere volebat Ionios et Carios milites legere  per regem Lydiorum Gygen  ei licuit. Pharao gratiam agens mox privilegia multa ad commercium maritimum spectantia Graecis concessit, a successoribus et aliis et in primis ab Amosi II confirmata. Nam Graecis magistratus sibi eligere et templa quibus suos deos colerent aedificare licebat.

 Qui ibi nati sint 
Nonnulli eruditi Naucrati nati sunt, inter quos:
 Pollux lexicographusPhilostratus, Vitae sophistarum 2.12 592-3
 Athenaeus auctor DeipnosophistarumSuda s.v. Athenaios
 Notae 

Fontes 
 Herodotus Euterpe 178-179
 Strabo Geographica  XVII,1,18 et 23 et 33

 Bibliographia 
 Ursula Höckmann (curatrix), Archäologische Studien zu Naukratis, 	Worms, Wernersche Verlagsgesellschaft, 2006-
 W. M. Flinders Petrie, Naukratis. Londinii, 1886 Textus interretialis 
 Griechische Keramik des 7. und 6. Jhs. v. Chr. aus Naukratis und anderen Orten in Ägypten, Worms, Wernersche Verlagsgesellschaft, 2012
 Albert Leonard, Ancient Naukratis : excavations at a Greek Emporium in Egypt.  Part I : The Excavations at Kom Ge'if  ; Part II, The excavations at Kom Hadid, American Schools of oriental research, 2001 Recensio critica
 Astrid Möller, Naukratis: trade in archaic Greece. Oxonii: Oxford University Press, 2000. ISBN 0-19-815284-1
 Bérangère Redon, "L’identité grecque de Naucratis. Enquête sur la fabrication de la mémoire d’une cité grecque du Delta égyptien aux époques hellénistique et romaine",  Revue des Etudes Grecques, 2012 ː 55 - 93

 Nexus externi 
Naucratis historia (Francice)
Categoria:Urbes Aegypti antiquae
Categoria:Urbes Imperii Romani
Categoria:Urbes Graecae antiquae
Categoria:Portus fluminis Nili